Lietuvos sritis (1915–1918)

Apie Nacistinės Vokietijos suformuotą panašų administracinį vienetą žr. Lietuvos generalinė sritis.
Lietuvos sritis () – vienas iš Vokietijos imperijos, Oberosto administracinių vienetų, sudarytas 1915 m. iš buvusios Kauno gubernijos. Srities ribos keitėsi kelis kartus. 1916 m. pabaigoje užėmė 63 275 km² plotą, buvo 1,928,123 gyventojai, gyventojų tankumas – 31 (gyv./km²).1897 m. Rusijos imperijos gyventojų surašymo duomenys (vok.) Sritis ribojosi su Rytų Prūsija, Kuršo sritimi, Balstogės-Gardino sritimi, Varšuvos Generalgubernija ir Rusijos imperija.

 Istorija 

Prasidėjus Pirmajam pasauliniam karui, Vokietijos imperija 1914–1915 m. užėmė dalį Rusijos imperijos vakarinių gubernijų, iš kurių suformavo karinį administracinį vienetą – Oberostą. Iš pradžių Oberostą sudarė šešios sritys () dalinai suskirstytos pagal buvusias Rusijos imperijos gubernijų ribas: Balstogės sritis, Gardino sritis, Kuršo sritis, Lietuvos sritis, Suvalkų sritis ir Vilniaus sritis. 1916 m. rugsėjį iš Suvalkų ir Vilniaus sričių sudaryta Vilniaus-Suvalkų sritis, o lapkritį iš Balstogės ir Gardino sričių sudaryta Balstogės-Gardino sritis.

1917 m. kovą Vilniaus-Suvalkų sritis prijungta prie Lietuvos srities, kurios administraciniu centru tapo Vilnius (iki tol buvo Kaunas). 1918 m. sausį Lietuvos sričiai priklausančios Augustavo ir Suvalkų apskritys priskirtos vėl sudarytai Suvalkų sričiai. Vasarį prie Lietuvos srities prijungta Balstogės-Gardino sritis; Lietuvos sritis padalinta į dvi – Šiaurės Lietuvos (centras – Vilnius) ir Pietų Lietuvos (centras – Balstogė).

Po 1918 m. liepos Rytų fronto vadovybė formaliai panaikino Oberostą ir jo vietoje sukūrė du administracinius vienetus – Lietuvos sritį (paskelbta nepriklausoma vasario 16 d.) ir vadinamąją Baltijos valstybę (Kuršas, Lifliandija ir Estliandija). 1918 m. liepos 11 d. Lietuvos srityje buvo įkurta Lietuvos karalystė, kurios karaliumi buvo išrinktas Vilhelmas Urachas, tačiau karalystė oficialiai išbuvo iki 1918 m. lapkričio 2 dienos. Vokiečių administracija tikėjosi išlaikyti teritoriją reichui ir tik pralaimint karą, lapkričio 3 dieną vokiečių karinę administraciją leista pakeisti vokiečių civiline valdžia, lapkričio 9 d. leista sudaryti lietuvišką vyriausybę (vadovas Augustinas Voldemaras). Galutinai vokiečių armija išvesta 1919 m. birželio 16 d. Ostmarkė (auksinas) kaip pinigas galiojo iki lito įvedimo 1922 metais.

 Apskritys 

1917–1918 m. sričiai priklausiusios apskritys:
 Apskritis Vokiškas pavadinimas  Centras Akmenės apskritis  Okmjany  Akmenė Alytaus apskritis  Olita  Alytus Augustavo apskritis  Augustow  Augustavas Biržų apskritis  Birshi  Biržai Joniškėlio apskritis  Johanischkele  Joniškėlis Kaišiadorių apskritis  Koschedary  Kaišiadorys Kauno apskritis  Kowno, Landkreis  Kaunas Kauno miestas  Kowno, Stadtkreis  Kaunas Kėdainių apskritis  Kiejdany  Kėdainiai Kretingos apskritis  Russisch-Krottingen  Kretinga Kupiškio apskritis  Kupzischki  Kupiškis Kuršėnų apskritis  Kurszany  Kuršėnai Marijampolės apskritis  Mariampol  Marijampolė Molėtų apskritis  Maljaty  Molėtai Naumiesčio apskritis  Wladislawow  Naumiestis Pabradės apskritis  Podbrodzie  Pabradė Pajūrio apskritis  Pojurze  Pajūris Panevėžio apskritis  Poniewiez  Panevėžys Raseinių apskritis  Rossienie  Raseiniai Rokiškio apskritis  Rakischki  Rokiškis Saldutiškio apskritis  Saldugischki  Saldutiškis Sedos apskritis  Siady  Seda Seinų apskritis  Sejny  Seinai Skaudvilės apskritis  Skaudwile  Skaudvilė Suvalkų apskritis  Suwalki  Suvalkai Šiaulių apskritis  Schaulen  Šiauliai Širvintų apskritis  Schirwinty  Širvintos Telšių apskritis  Telsze  Telšiai Utenos apskritis  Uzjany  Utena Vėžaičių apskritis  Wiezajcie  Vėžaičiai Vilkaviškio apskritis  Wylkowyschki  Vilkaviškis Vilkmergės apskritis  Wilkomierz  Vilkmergė Vilniaus apskritis  Wilna, Landkreis  Vilnius Vilniaus miestas  Wilna, Stadtkreis  Vilnius

Kitos lietuviškos apskritys, priklausiusios kitu laikotarpiu:
 Apskritis  Laikotarpis  Centras Jocių apskritis  1915  Jociai Jonavos apskritis  1916–1917  Jonava Joniškio apskritis  1915–1917  Joniškis Jurbarko apskritis  1915–1917  Jurbarkas Jūžintų apskritis  1916–1917  Jūžintai Kalvarijos apskritis  1915–1917  Kalvarija Kelmės apskritis  1915–1917  Kelmė Merkinės apskritis  1915–1917  Merkinė Plungės apskritis  1915  Plungė Šiaulėnų apskritis  1915  Šiaulėnai Šilalės apskritis  1915  Šilalė Švėkšnos apskritis  1915  Švėkšna Tauragės apskritis  1918  Tauragė Varnių apskritis  1915  Varniai

 Šaltiniai 


Kategorija:Lietuva Pirmajame pasauliniame kare